44. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.59655 της 14 Ιουλ./8 Αυγ.1975 (ΦΕΚ Β΄ 841) Περί ιδρύσεως αυτοτελών μαθημάτων παρά τη Ανωτάτη Βιομηχανική Σχολή Θεσ/νίκης. Ιδρύονται παρά τη Ανωτάτη Βιομηχανική Σχολή Θεσ/νίκης τα κάτωθι αυτοτελή μαθήματα : α) Εισαγωγή εις την Φιλοσοφίαν. β) Εθνικοί Λογαριασμοί. 45. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.613 της 16/24 Σεπτ.1975 (ΦΕΚ Α΄  203) Περί ιδρύσεως τακτικής έδρας παρά τη Ανωτάτη Βιομηχανική Σχολή Πειραιώς. Ιδρύεται παρά τη Ανωτάτη Βιομηχανική Σχολή Πειραιώς τακτική έδρα Οικονομομετρίας, έχουσα ως περιεχόμενον : Εισαγωγή  εις την οικονομομετρίαν, στοχαστικός προσδιορισμός οικονομομετρικών υποδειγμάτων, ειδικά θέματα οικονομομετρίας, (αυτοσυσχέτισις, ετεροσκεδαστικότης, συμπολυγραμμικότης, σφάλμα εξειδικεύσεως κλπ.), συστήματα συσχετιζομένων γραμμικών εξισώσεων, εφαρμογαί οικονομομετρίας. 46. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.652 της 25 Σεπτ./8 Οκτ.1975 (ΦΕΚ Α΄ 216) Περί ιδρύσεως τακτικής έδρας Κοινωνικής Διοικήσεως παρά τη Ανωτάτη Βιομηχανική Σχολή Πειραιώς. Άρθρον μόνον.- Ιδρύεται παρά τη Ανωτάτη Βιομηχανική Σχολή Πειραιώς τακτική έδρα Κοινωνικής Διοικήσεως, έχουσα ως περιεχόμενον την δι’ επιστημονικής μεθόδου και με εφαρμογάς των κοινωνιολογικών θεωριών και της κοινωνιολογικής ερεύνης επισήμανσιν, μελέτην και ανάλυσιν των κοινωνικών προβλημάτων, των κοινωνικών αναγκών, ως και των θεσμών και μέτρων κοινωνικής προστασίας. (Αντί για τη σελ.718,21)  Σελ. 718,21(α) Τεύχος Ε83-Σελ.135 533 Πανεπιστήμια Πειραιώς-Μακεδονίας 31.Θ.δ.40-46 47. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.790 της 11/17 Νοεμ.1975 (ΦΕΚ Α΄ 255) Περί συστάσεως θέσεως καθηγητού Σωματικής Αγωγής παρά τη Ανωτάτη Βιομηχανική Σχολή Θεσσαλονίκης. Έχοντες υπ’ όψει :1) τας διατάξεις των άρθρων : α) 31 (παρ. 3 και 4) του Ν.Δ.3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β) 2, 3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως», 2) την γνώμην της Συγκλήτου (συνεδρία 25.2.1975) της Ανωτάτης Βιομηχανικής Σχολής Θεσσαλονίκης και 3) την υπ’ αριθ.608/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν : Άρθρον μόνον.- 1.Συνιστάται παρά τη Ανωτάτη Βιομηχανική Σχολή Θεσσαλονίκης μία θέσις Καθηγητού Σωματικής Αγωγής επί βαθμοίς 4ω-2ω. 2.Ως ειδικά τυπικά προσόντα διορισμού εις τον εισαγωγικόν βαθμόν της δια της παρ. 1 του παρόντος συνιστωμένης θέσεως ορίζονται το πτυχίον της Εθνικής Ακαδημίας Σωματικής Αγωγής, αρτία γνώσις μιας των γλωσσών Αγγλικής, Γερμανικής ή Γαλλικής, προσέτι δε ετησία μετεκπαίδευσις εις το εξωτερικόν ή υπηρεσία πρωτοβαθμίου καθηγητού Σωματικής Αγωγής εις Δημόσιον Σχολείον. 3.Ανώτατον όριον ηλικίας διορισμού ορίζεται το 45ον έτος. 